Wobrotna šyrina
Wobrotna šyrina jo jadna z dweju geografiskeju šyrinoweju krejzowu, kótarejž se namakaj na 23°26'16" pódpołnocneje abo pódpołdnjoweje šyriny a kótarejž staj granicy za słyńcnu ceru na zemi. Wobrotnej šyrinje běža 2600 km pódpołnocnje resp. pódpołdnjowje ekwatora. Mjazy wobrotnyma šyrinoma laže tropy, pótakem toś te strony zemje, kótarež buchu klimatiski wobwliwowane pśez cenit słyńca.
Pśecej na dnju zawrośenja słyńca (20./21. junija resp. 20./21. decembra) dośěgnjo słyńco na pódpołnocnej resp. pódpołdnjowej połkuli pśi wobrotnej šyrinoma cenit. Toś stoj słyńco na nejwušem dypku a padorownje stojecy kij njeby nic zaśamnił. Zwenka tropow - na pśikład w Europje - słyńco ženje w ceniśe njestoj.
Pódpołnocna wobrotna šyrina rěka pó codiakalnem znamjenju teke „wobrotna šyrina raka“, pódpołdnjowa wobrotna šyrina wótpowědnje tomu „wobrotna šyrina Kózyrožka“.
Tropiske lětne case - dešćowy a suchy cas - su wótwisny wót stojnišća słyńca na njebju.
ilo_Latn szl_Latn szl_Latn hrv_Latn pol_Latn